Լրագրողների աշխատանքի վրա առանձնահատուկ ազդեցություն է թողնում ռազմական դրության շարունակվող ռեժիմը: Սկսած 1992 թվականից` Ղարաբաղի խորհրդարանը ամեն տարի ևս մեկ տարով երկարացնում է ռազմական դրությունը: Ճիշտ է, երբ ակտիվ ռազմական գործողություններ չկան, ռազմական դրության մասին օրենքի որոշ կետեր դադարում են գործելուց, օրինակ` գրաքննությունը, ընտրություններ, հանրահավաքներ անցկացնելու արգելքը: Այդուհանդերձ, ղարաբաղցի լրագրողները շարունակում են, ըստ սովորության, աշխատել` մշտապես հիշելով ռազմական դրության մասին: